ড্যারেন স্যামি ক্রিকেট গ্রাউন্ড

ড্যারেন স্যামি ক্রিকেট গ্রাউন্ড (), পূর্বে বিউসেজ্যুর স্টেডিয়াম সেন্ট লুসিয়ার অন্তর্গত গ্রোস আইসলেটর কাছাকাছি এলাকায় অবস্থিত একটি ক্রিকেট মাঠ। স্টেডিয়ামর দর্শক ধারণ ক্ষমতা বিশ হাজার। ২০০২ সালে এর নির্মাণ কার্য সমাপ্ত হয়। বিউসেজ্যুর পাহাড়ের নামানুসারে এর নামকরণ হয়েছে। রডনি উপসাগরের উপকণ্ঠে এর অবস্থান। উইনওয়ার্ড আইল্যান্ডস ক্রিকেট দলের নিজস্ব মাঠ হিসেবে ঘরোয়া ক্রিকেটের খেলাগুলো অনুষ্ঠিত হয়। ২০০৩ সালে প্রথমবারের মতো শ্রীলঙ্কার বিপক্ষে ওয়েস্ট ইন্ডিজ ক্রিকেট দল খেলতে নামে। ক্যারিবীয় অঞ্চলের প্রথম দিবা-রাত্রির ক্রিকেট খেলা আয়োজনের সুনাম রয়েছে। ২২ একর জমির উপর নির্মিত স্টেডিয়ামে ১৮টি অতিথি কক্ষ এবং একটি প্যাভিলিয়ন রয়েছে যাতে অংশগ্রহণকারী দলগুলো জিম ও লাউঞ্জ হিসেবে ব্যবহার করতে পারে। পাশাপাশি একটি ব্যালকনি ও কনফারেন্স কক্ষ রয়েছে। সেন্ট লুসিয়া’র শুকনো এলাকায় এর অবস্থান, তাই এটি ক্রিকেট খেলা আয়োজনের জন্যে সবিশেষ উপযোগী স্থান হিসেবে পরিচিত।

 সুযোগ-সুবিধাদি 
রডনি উপসাগরের তীরবর্তী পর্যটন কেন্দ্রের উত্তর-পূর্বাংশে অবস্থিত এ স্টেডিয়াম তার উচ্চস্তরের সুযোগ-সুবিধাদির জন্য বিখ্যাত। স্টেডিয়ামটি ওয়েস্ট ইন্ডিজ ক্রিকেট বোর্ড কর্তৃক নিয়ন্ত্রিত হয়। ক্যারিবীয় অঞ্চলের বর্তমান ও ভবিষ্যতের খেলাগুলো পরিচালনায় এর মান বজায় রাখতে সচেষ্ট।http://www.espncricinfo.com/ci/content/story/117724.html মাঠের বহিরাবরণ ডিম্বাকৃতি ও প্রচুর ঘাস রয়েছে। স্থায়ী আসনসংখ্যা তেরো হাজার হলেও আন্তর্জাতিক প্রতিযোগিতাসমূহে বিশ হাজারে উন্নীত করা হয়। দুইটি কৃত্রিম পীচ রয়েছে। অনুশীলন ও প্রস্তুতিমূলক খেলায় দু’টো টার্ফ আছে।

 টি২০ আন্তর্জাতিক 

 ২০১০ আইসিসি বিশ্ব টুয়েন্টি২০ 
২০১০ আইসিসি বিশ্ব টুয়েন্টি২০ তে সি গ্রুপের ভারত বনাম আফগানিস্তানের ম্যাচ দিয়ে এই মাঠে আন্তর্জাতিক টি২০ ক্রিকেটের সূচনা হয়। টুর্নামেন্টের অস্ট্রেলিয়া বনাম পাকিস্তানের সেমিফাইনাল ম্যাচটিও এই মাঠে অনুষ্ঠিত হয়।

 ২০২১ অস্ট্রেলিয়া ক্রিকেট দলের ওয়েস্ট ইন্ডিজ সফর 
কোভিড মহামারিকালে অট্রালিয়ার ওয়েস্ট ইন্ডিজ সফরের টি২০ সিরিজটি সম্পূর্ণভাবে এখানে অনুষ্ঠিত হয়।

 ২০২৪ আইসিসি পুরুষ টি২০ বিশ্বকাপ 
২০২৪ আইসিসি বিশ্ব টি২০ তে অন্যতম আয়োজক মাঠ হিসেবে এটি ব্যবহার করা হচ্ছে ।

সাম্প্রতিক উল্লেখযোগ্য ম্যাচ সমূহ - 
প্রথম ইনিংস দলপ্রথম ইনিংস স্কোরদ্বিতীয় ইনিংস স্কোরদ্বিতীয় ইনিংস দলবিজয়ীMarginMatch DateEngland163/6156/6South AfricaSouth Africa7 runsJun 21, 2024West Indies180/4181/2EnglandEngland8 wicketsJun 19, 2024West Indies218/5114AfghanistanWest Indies104 runsJun 17, 2024Scotland180/5186/5AustraliaAustralia5 wicketsJun 15, 2024গড়185/5159/6
প্রথম ইনিংস দলদ্বিতীয় ইনিংস দলদ্রুত বোলারের উইকেটস্পিন বোলারের উইকেটবিজয়ীEnglandSouth Africa74South AfricaWest IndiesEngland24EnglandWest IndiesAfghanistan94West IndiesScotlandAustralia55AustraliaAverage64

 আরও দেখুন
 সাবিনা পার্ক
 কুইন্স পার্ক ওভাল
 প্রভিডেন্স স্টেডিয়াম
 ২০০৭ ক্রিকেট বিশ্বকাপ
 ২০১০ আইসিসি বিশ্ব টুয়েন্টি২০

তথ্যসূত্র

বিষয়শ্রেণী:ওয়েস্ট ইন্ডিজে টেস্ট ক্রিকেট মাঠ
বিষয়শ্রেণী:২০০৭ ক্রিকেট বিশ্বকাপের স্টেডিয়াম
বিষয়শ্রেণী:২০০২-এ সম্পন্ন ক্রীড়া মাঠ